കടവല്ലൂരില് കാറിടിച്ച് ബൈക്ക് യാത്രികന് ഗുരുതര പരിക്ക് കടവല്ലൂര് പഞ്ചായത്ത് ഓഫീസിനു മുന്നില് കാറിടിച്ച് ബൈക്ക് യാത്രക്കാരന് സാരമായി പരിക്കേറ്റു. കമ്ബിപ്പാലം മാന്തോപ്പില് ഭാസ്കരന്റെ മകന് സുധീഷി 22നാണ് പരിക്കേറ്റത്. ഇടിച്ച കാര് നിര്ത്താതെപോയി. ഞായറാഴ്ച രാത്രി എട്ടിനാണ് സംഭവം.ഇടിയുടെ ആഘാതത്തില് തെറിച്ചുവീണ സുധീഷിനെ നാട്ടുകാരാണ് കുന്നംകുളത്തെ സ്വകാര്യ ആശുപത്രിയിലെത്തിച്ചത്. പരിക്ക് ഗുരുതരമായതിനാല് തൃശ്ശൂര് മെഡിക്കല്കോളേജ് ആസ്പത്രിയിലേക്കും അവിടെനിന്ന് വിദഗ്ധ ചികിത്സക്കായി കോഴിക്കോട് മെഡിക്കല് കോളേജിലേക്കും മാറ്റി. പരിക്കേറ്റ വലതുകാല് ഡോക്ടര്മാരുടെ നിര്ദേശപ്രകാരം മുറിച്ചുമാറ്റേണ്ടിവന്നു.ഓണ്ലൈന് ഷോപ്പിങ് സ്ഥാപനത്തിലെ ഡെലിവറി ബോയ് ആയ സുധീഷ് സുഹൃത്തിനെ വീട്ടില്വിട്ട് വരുമ്ബോഴാണ് അപകടം. പോലീസ് കാറിനുവേണ്ടിയുള്ള തിരച്ചില് തുടങ്ങി. സമീപത്തെ സ്ഥാപനങ്ങളിലെയും വീടുകളിലെയും സി.സി.ടി.വി. ക്യാമറകള് പരിശോധിച്ചുവരുകയാണ്. The post കടവല്ലൂരില് കാറിടിച്ച് ബൈക്ക് യാത്രികന് ഗുരുതര പരിക്ക് first appeared on MalayalamExpressOnline.